**RIL-Tennis: PELIOHJE 2019**

**Sarjat**

Osallistumisoikeus on RILin jäsenillä seuraaviin sarjoihin:

* Yleinen
* Seniorit (vuonna 1957 tai ennen syntyneet)
* Naiset (jos ilmoittautuneita alle 4 pelaajaa, pelataan yleisessä sarjassa)
* Nelinpeli

**Sijoittaminen**

Pelaajen tai peliparien sijoittaminen tehdään hyvää tenniskilpailujen etikettiä noudattaen pyrkien siihen, että ennakkoon arvioituna parhaat pelaajat tai peliparit eivät joutuisi toisiaan vastaan alkukierroksilla.

1. kaksinpelikisassa pelaajat, tai nelinpelikisassa peliparit, joilla on Tennisliiton virallinen tasoitus, sijoitetaan ensin kaavioon tavanomaiseen tapaan paremmuusjärjestyksessä.
2. kaksin- ja nelinpelikisassa virallisen tasoituksen omaavien pelaajien tai peliparien lisäksi sijoitetaan seuraavaksi kahden edellisen vuosittaisen RIL-turnauksen sijoille 1-4 yltäneet pelaajat.

Edellä kuvatulla tavalla sijoitetaan kaksinpeleissä enintään 8 pelaajaa ja nelinpelissä enintään 4 peliparia.

1. Muut pelaajat tai peliparit arvotaan kaavioihin RILin toimesta.

**Aikataulut ja erityissäännöt**

Ottelukaaviot ja pelaajien yhteystiedot toimitetaan kaikille pelaajille pian ilmoittautumisajan umpeuduttua. Ottelut pelataan pelaajien keskenään sopimissa paikoissa ja aikoina ja pelaajat kustantavat itse kenttämaksun. Kaaviossa annetaan peliaikaa 2 viikkoa kullekin ottelulle. Tulos tulee ilmoittaa Jenni Aholalle (jenni.ahola@ril.fi tai gsm 050 408 0990) viimeistään annettavan peliajan viimeisen viikon perjantaina. Kesäaikana peliajasta voidaan tarvittaessa joustaa.

Ottelut pelataan yhden tunnin aikana siten, että 5 minuuttia on pallotteluaikaa ja loput ottelua.

1. Se, joka voittaa peliaikana enemmän pelejä, on voittaja.
2. Mikäli jo päättyneet pelit ovat tasan voittaa se pelaaja/pelipari, joka oli viimeisessä pelissä johdossa pelin päättyessä .( Kesken olevan ratkaisevan pelin ratkaiseva piste pelataan tällöin loppuun.)

Edellisistä poiketen pelaajat voivat keskenään sopia, että

1. ottelu pelataan paras kolmesta erästä menetelmällä,

tai

1. peliajan lähetessä loppuaan, ts. enää 5...10 minuuttia on jäljellä, ratkaistaan ottelu pelaamalla tie break.

Loppuottelut pelataan paras kolmesta erästä -menettelyllä RILin sopimana aikana ja paikassa. RIL maksaa loppuotteluiden kenttämaksut. Vuonna 2019 loppuottelut pelataan perjantaina 31.5.2019 Helsingin Myllypuron Smash Tenniksessä.

**Muut järjestelyt, tulospalvelu ja Jury**

RIL-Tenniksen järjestelyistä ja tulospalvelusta vastaa RILissä Jenni Ahola, joka voi tarvittaessa kutsua avukseen Juryn. Juryn jäsenet valitaan arpomalla kustakin sarjasta yksi jäsen, ja edelleen heistä arvotaan Jurylle puheenjohtaja.

Helsingissä 9.1.2019

SUOMEN RAKENNUSINSINÖÖRIEN LITTO RIL ry.